
         PL-x 103/2026
        Către,
BIROUL PERMANENT 

AL 

CAMEREI DEPUTAȚILOR
Vă înaintăm, alăturat, raportul asupra proiectului de Lege pentru modificarea și completarea Legii nr.333/2003 privind paza obiectivelor, bunurilor, valorilor și protecția persoanelor, trimis spre dezbatere în fond Comisiei pentru apărare, ordine publică şi siguranţă naţională, cu adresa nr. PLx. 103  din 2 martie 2026.

În raport cu obiectul și conținutul său, inițiativa legislativă face parte din categoria legilor ordinare.
PREŞEDINTE
MIHAI WEBER

          Nr.7c-14/145/02.03.2026
 RAPORT
 asupra
Proiectului de Lege pentru modificarea și completarea Legii nr.333/2003 privind paza obiectivelor, bunurilor, valorilor și protecția persoanelor
În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru apărare, ordine publică şi siguranţă naţională a fost sesizată spre dezbatere în fond cu proiectul de Lege pentru modificarea și completarea Legii nr.333/2003 privind paza obiectivelor, bunurilor, valorilor și protecția persoanelor, trimis cu adresa nr. PL-x 103/2026 din 2 martie 2026, înregistrat cu nr.7c-14/145/02.03.2026.
Senatul, în calitate de primă Cameră sesizată, a adoptat proiectul de lege, potrivit art.76 alin.(2) din Constituția României republicată, în ședința din data de 23 februarie 2026.
Camera Deputaților este Cameră decizională, potrivit prevederilor art.75 din Constituția României, republicată și ale art.92 alin.(9) pct.1 din Regulamentul Camerei Deputaților, republicat, cu modificările ulterioare. 

La dezbaterea proiectului de Lege s-au avut în vedere expunerea de motive, avizul favorabil al Consiliului Legislativ (nr.970/03.12.2025) și avizul favorabil al Consiliului Economic și Social (nr.7420/04.12.2025).
Comisia juridică, de disciplină și imunități a avizat favorabil inițiativa legislativă în ședința din 31 martie 2026, înregistrat cu nr. 7c-13/128/03.03.2026.
Proiectul de lege are ca obiect de reglementare modificarea și completarea Legii nr.333/2003, în sensul includerii spitalelor de urgență, respectiv a unităților și compartimentelor de primiri urgențe în categoria obiectivelor de importanță deosebită, ce necesită paza cu efective de jandarmi.
În conformitate cu prevederile art. 62, 64 și 133 din Regulamentul Camerei Deputaților, republicat, cu modificările ulterioare, membrii Comisiei pentru apărare, ordine publică şi siguranţă naţională au examinat inițiativa legislativă în ședința desfășurată, cu prezență fizică și online, în data de 18 mai 2026.

La ședința Comisiei pentru apărare, ordine publică şi siguranţă naţională deputații au fost prezenți conform listei de prezență.
La dezbaterea proiectului de lege au participat, în calitatea de invitați: domnul Petru Bledea - subsecretar de stat din cadrul Ministerului Afacerilor Interne și domnul Dumitru Ciocîrlie - director din cadrul Inspectoratului General al Jandarmeriei Române.
În urma dezbaterilor, membrii Comisiei pentru apărare, ordine publică şi siguranţă naţională au hotărât, cu majoritate de voturi, să transmită plenului Camerei Deputaților un raport de respingere a Proiectului de Lege pentru modificarea și completarea Legii nr.333/2003 privind paza obiectivelor, bunurilor, valorilor și protecția persoanelor. 
În raport cu obiectul și conținutul reglementării, inițiativa legislativă face parte din categoria legilor ordinare.
	     PREŞEDINTE,
	 SECRETAR,

	    Mihai WEBER
	Cătălin-Viorel MÎNDROC


Consilier parlamentar, 

Andreea Sârbu

